Tor Halvard Nilsen

Tor Halvard Nilsen (født 1954) er en norsk dirigent, komponist og arrangør.

 Utdannelse 
Nilsen har musikkutdanning fra Høgskolen i Nesna, og har studert orkesterdireksjon i Hamburg og ved University of Michigan. Han har også tatt videreutdanning i korpsdirigering, og senere studert kordireksjon hos Ragnar Rasmussen ved Høgskolen i Tromsø.

 Kunstnerisk virke 
Etter utdanningen arbeidet han en periode som kommunal musikkleder og rektor ved musikkskolen i Grong (opprettet som Grong kommunale Musikkskole i 1979). I 1983 flyttet han til Rana, der han ble dirigent for flere kor – blant annet Haukneskoret og Rana Kormakeri – og korps – blant annet Mo Hornmusikk, Nordland Kretskorps, Mo Orkesterforening og Helgeland Symfoniorkester.  

Videre har han dirigert Nordland Symfoniorkester og Nord-Norsk Symfoniorkester. Han har også vært festspilldirigent ved Festspillene i Nord-Norge.  

I 2011 flyttet Nilsen til Namsos, der han blant annet virket som dirigent for lokale musikaloppsetninger. Nilsen etablerte høsten 2014 Namdal Vokalensemble, som senere har vunnet flere internasjonale priser, og dirigerte i tillegg Namsos Musikkorps. 

I 2019 flyttet han til Stjørdal, og fra høsten 2019 engasjerte Strindheim Blandakor og Hegra Hornmusikklag ham som sin faste dirigent. I tillegg er han ofte engasjert som gjestedirigent i andre europeiske land..

I juni 2023 flytter han fra Stjørdal tilbake til Brønnøysund, men forsetter arbeidet som dirigent for kor, korps og orkester i inn- og utland. Tor Halvard Nilsen er fortsatt dirigent for Namdal Vokalensemble, og har med dem gjort seg sterkt bemerket i internasjonale konkurranser, bl.a med gulldiplom i World Gold Choir.

 Priser og utmerkelser 
Nilsen mottok i 1990 Rana kommunes kulturpris. I 1998 mottok han Trygve Hoffs ærespris.

 Referanser 

Kategori:Norske dirigenter
Kategori:Norske komponister
Kategori:Personer fra Rana kommune